Document ID: 32013R0936

UREDBA KOMISIJE (EU) br. 936/2013
оd 12. rujna 2013.
o utvrđivanju „Prodcom popisa” industrijskih proizvoda za 2013. predviđenog Uredbom Vijeća (EEZ) br. 3924/91
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EEZ) br. 3924/91 od 19. prosinca 1991. o uspostavi istraživanja Zajednice o industrijskoj proizvodnji (1), a posebno njezin članak 2. stavak 6.,
budući da:
(1)
Uredbom (EEZ) br. 3924/91 zahtijeva se od država članica da provedu istraživanja Zajednice o industrijskoj proizvodnji.
(2)
Istraživanja o industrijskoj proizvodnji moraju se temeljiti na popisu proizvoda kojim se utvrđuje industrijska proizvodnja koju je potrebno istražiti.
(3)
Popis proizvoda potreban je kako bi se njime omogućilo usklađivanje između statistika proizvodnje i statistika vanjske trgovine te kako bi bila moguća usporedba s CPA nomenklaturom proizvoda Zajednice.
(4)
Popis proizvoda propisanih Uredbom (EEZ) br. 3924/91 pod nazivom „Prodcom popis” zajednički je svim državama članicama te je potreban kako bi se mogli uspoređivati podaci među državama članicama.
(5)
Prodcom popis potrebno je ažurirati te je stoga potrebno utvrditi popis za 2013.
(6)
Mjere predviđene ovom Uredbom u skladu su s mišljenjem Odbora za europski statistički sustav,
DONIJELA JE OVU UREDBU:
Članak 1.
Prodcom popis za 2013. utvrđen je u Prilogu.
Članak 2.
Ova Uredba stupa na snagu dvadesetoga dana od dana objave u Službenom listu Europske unije.
Primjenjuje se od 1. siječnja 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. rujna 2013.

Labels: 3
7
1
19